**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 326**

(protokols Nr. 10, 29. p.)

**Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

Sākot ar 2025. gada 1. janvāri, pamatojoties uz Grāmatvedības likuma izmaiņām, e-rēķini (Rēķins strukturētā XML formātā, jeb mašīnlasāmā formātā, atbilstoši Peppol BIS Billing 3.0 biznesa specifikācijai) obligāti jāizmanto norēķinos starp valsts pārvaldi un Latvijā reģistrētiem uzņēmumiem jeb G2G (Goverment to Goverment), B2G (Business to Goverment) un G2B (Goverment to Business) segmentā. Šādi rēķini ir jāiesūta iestādes e-adresē. Takā Madonas novada pašvaldība strādā ar DVS Namejs, tad 2024.gada nogalē Madonas novada pašvaldības e-adresei tika izveidota apakšadrese, kas ir sasaistīta ar DVS LIETVARIS, kur rēķini paši ielasās, veido vizualizāciju (pdf formātā) un grāmatvedis - uzskaitvedis pēc struktūrvienības koda, kas norādīts piezīmēs, to reģistrē atbilstošās iestādes nomenklatūrā, nodod uz saskaņošanu (papildu dokumentu pievienošanu – pavadzīmes, pieņemšanas nodošanas akti, līgumi u.t.t.) un parakstīšanu (iestādes/ pārvaldes vadītājam). Sākot ar šī gada janvāri e-rēķinu skaits, ko apstrādā Centrālās administrācijas Finanšu nodaļas grāmatvedis – uzskaitveži, ir pieaudzis 6 reizes un tiek prognozēts, ka līdz gada beigām pieaugs vēl vairāk, tāpēc nepieciešams palielināt grāmatvežu – uzskaitvežu skaitu, kas apstrādā šos e-rēķinus.

Vecākais grāmatvedis – uzskaitvedis sadala pienākumus, kontrolē termiņus (zvana raksta iestādēm/pārvaldniekiem, lai saskaņo paraksta rēķinus sistēmā, lai tos varētu apmaksāt), pārbauda dokumentus un komunicē ar iestādēm uzņēmumiem un sadarbības partneriem, kā arī apkalpo Centrālās administrācijas lielo projektu rēķinus un dokumentus, kā arī risina konfliktsituācijas. Šai amata vienībai ir lielāka amata atbildība.

Ar 2025. gada pašvaldību vēlēšanās jaunievēlētās Madonas novada pašvaldības domes pirmo sēdi izbeidzas bijušās Varakļānu novada pašvaldības domes pilnvaras, kā rezultātā Madonas novada pašvaldība apvienojas ar Varakļānu novada pašvaldību.

Maija domes sēdē tika pieņemts lēmums par Varakļānu novada pašvaldības grāmatvedības uzskaites centralizāciju ar Madonas novada pašvaldību. Grāmatvedības centralizācija noteikta ar 01.07.2025.

Pieaugot grāmatojumu apjomam, plānots palielināt grāmatvežu skaitu par vienu pilna laika grāmatvedi. Divas amata vienības atbrīvosies ar 31.08.2025., jo divi grāmatveži dosies pensijā, bet līdz tam jaunie kolēģi ir jāapmāca lietot Madonas grāmatvedības programmu GVEDIS, jāiesniedz Varakļānu novada pašvaldības slēguma pārskats un jāpārņem lietas no esošiem grāmatvežiem, kā arī jāpalaiž esošie grāmatveži ikgadējajos atvaļinājumos.

Priekšlikums noteikt, ka Varakļānu novada pašvaldības Centrālā pārvaldes Centralizētās grāmatvedības darbiniekiem, kas pārnāk uz Madonas novada pašvaldības Finanšu nodaļu, tiek saglabāta esošo mēnešalgu līdz 31.08.2025. (ieskaitot), veicot attiecīgos grozījumus budžetā.

Pamatojoties uz Pašvaldību likuma 10. panta pirmo daļu,ņemot vērā 12.06.2025. Finanšu un attīstības komitejas atzinumus, ņemot vērā 12.06.2025. Finanšu un attīstības komitejas atzinumu, atklāti balsojot**: PAR – 15** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Madonas novada Centrālās administrācijas amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (Pielikums Nr.17), izdarīt šādus grozījumus:
   1. Ar 01.07.2025. Madonas novada Centrālās administrācijas amata vienību saraksta sadaļā “Finanšu nodaļa” izveidot amata vienību “Vecākais grāmatvedis – uzskaitvedis” ar profesijas kodu 3313 01, amata vienību skaitu 1, mēnešalgas likmi 1190 EUR, mēnešalgas fondu 1190 EUR, amata saimi 17., amata saimes līmeni III, mēnešalgas grupu 8.;
   2. Ar 01.07.2025. Madonas novada Centrālās administrācijas amata vienību saraksta sadaļā “Finanšu nodaļa” grozīt amata vienību “Grāmatvedis – uzskaitvedis” ar profesijas kodu 3313 01, amata vienību skaitu 1, mēnešalgas likmi 1090 EUR, mēnešalgas fondu 1090 EUR, amata saimi 17., amata saimes līmeni II, mēnešalgas grupu 7, uz “Grāmatvedis – uzskaitvedis” ar profesijas kodu 3313 01, amata vienību skaitu 2, mēnešalgas likmi 1090 EUR, mēnešalgas fondu 2180 EUR, amata saimi 17., amata saimes līmeni II, mēnešalgas grupu 7. No 01.07.2025. līdz 31.08.2025. jaunizveidotajai amata vienībai mēnešalgas likme tiek noteikta 1339 EUR;
   3. Ar 01.07.2025. līdz 31.08.2025. Madonas novada Centrālās administrācijas amata vienību saraksta sadaļā “Finanšu nodaļa” izveidot amata vienību “Grāmatvedis” ar profesijas kodu 3313 01, amata vienību skaitu 2, mēnešalgas likmi 1339 EUR, mēnešalgas fondu 2678 EUR, amata saimi 17., amata saimes līmeni III, mēnešalgas grupu 8.;
   4. Ar 01.07.2025. līdz 31.08.2025. Madonas novada Centrālās administrācijas amata vienību saraksta sadaļā “Finanšu nodaļa” izveidot amata vienību “Grāmatvedis” ar profesijas kodu 3313 01, amata vienību skaitu 1, mēnešalgas likmi 2021 EUR, mēnešalgas fondu 2021 EUR, amata saimi 17., amata saimes līmeni III, mēnešalgas grupu 8.;
   5. Ar 01.09.2025. Madonas novada Centrālās administrācijas amata vienību saraksta sadaļā “Finanšu nodaļa” grozīt amata vienību “Grāmatvedis” ar profesijas kodu 3313 01, amata vienību skaitu 16, mēnešalgas likmi 1257 EUR, mēnešalgas fondu 20112 EUR, amata saimi 17., amata saimes līmeni III, mēnešalgas grupu 8, uz “Grāmatvedis” ar profesijas kodu 3313 01, amata vienību skaitu 17, mēnešalgas likmi 1257 EUR, mēnešalgas fondu 21369 EUR, amata saimi 17., amata saimes līmeni III, mēnešalgas grupu 8.
2. Uzdot Madonas novada Centrālās administrācijas Juridiskajai un personāla nodaļai aktualizēt Madonas novada pašvaldību iestāžu amata vienību sarakstus, ņemot vērā šajā lēmumā noteiktos grozījumus amata vienību sarakstos.
3. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.
4. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos. Uzdot Finanšu nodaļai ar pirmajiem budžeta grozījumiem veikt grozījumus no Varakļānu novada pašvaldības centrālās pārvaldes uz Madonas novada pašvaldības Centrālas administrācijas atlīdzības sadaļu par attiecīgajiem štatiem.

Domes priekšsēdētājs A. Lungevičs

*Ankrava 29374376*

*Lauva 26199545*